text: Erik Jensen, Kragelund genansætter efter konkurs 
  30 august 2013 kl. 15.26
  I går fortalte vi her på TV Syd, hvordan virksomheden Roust Spær i Varde har fyret 60 ansatte som følge af konkursen. Men også i Løsning har konkursen haft konsekvenser.
  I firmaet Erik Jensen, Kragelund A/S har der de sidste par dage været dystre miner. Som så mange andre firmaer i byggesektoren har ringene i vandet efter Pihl og søns konkurs også ramt i Løsning.
  I onsdags blev virksomhedens 110 ansatte fyret, og selskabet blev erklæret konkurs. Men for nogle af de tidligere ansatte i firmaet i dag var der lidt at glæde sig over midt i alt det dystre. For i eftermiddag blev 47 af de 110 tidligere ansatte genansat i en nyetablering i resterne af det gamle Erik Jensen, Kragelund. Det fortæller Lars Bilberg, direktør til TV Syd.
  Hvad der skal ske med de resterende 63, nu tidligere ansatte, ved direktøren endnu ikke. Men man arbejder i firmaet fortsat på løsninger for dem.
  